EkBass/fiwiki-20250220-pages-articles huggingface dataset:
Kalle Virtanen (professori)

Kaarlo (Kalle) Ilmari Virtanen (30. kesäkuuta 1921 Tukholma – 21. kesäkuuta 2006 Sipoo) oli Helsingin yliopiston matematiikan professori, joka uudisti funktioteorian tutkimusta. ==Ura== Virtasen isä oli Nobel-palkittu kemisti, professori A. I. Virtanen ja äiti Lilja Matilda Moisio (aiemmin Lindh). Hän kirjoitti ylioppilaaksi Helsingin reaalilyseosta 1938 ja aloitti matematiikan opinnot Helsingin yliopistossa, jotka sota kuitenkin keskeytti. Hän valmistui filosofian kandidaatiksi 1945, lisensiaatiksi 1949 ja tohtoriksi 1950. Tohtoriksi Virtanen väitteli P. J. Myrbergin ohjauksessa, työskennellessään Helsingin yliopiston matematiikan laitoksen assistenttina. Hänen saksankielinen väitöskirjansa (1950) oli otsikoitu Über Abelsche Integrale auf nullberandeten Riemannschen Flächen von unendlichen Geschlecht. Helsingin yliopiston matematiikan dosenttina hän toimi 1950–1966. Sodissa Virtanen osallistui taisteluihin Aunuksessa, Suursaaren valtauksessa ja Karjalankannaksella. Virtanen työskenteli Helsingin yliopiston matematiikan laitoksen eri assistentin toimissa vuosina 1946–1952, matematiikan apulaisen viransijaisena (kevätlukukauden 1951 ja vuodet 1952–1962). Hän oli valtion luonnontieteellisen toimikunnan vanhempi tutkija vuosina 1962–1966 ja Helsingin yliopiopiston matematiikan henkilökökohtainen ylimääräinen professori 1966–1984. Hänen dosenttina pitämänsä luentosarja 1957–1958 oli avaus niin sanottuihin kvasikonformikuvauksiin perustuvaan funktioteorian tutkimuksen uudistamiseen Suomessa. Virtanen ja tuolloinen apulaisprofessori, myöhempi akateemikko Olli Lehto pitivät seminaarisarjan kvasikonformikuvauksista 1958–1959 ja julkaisivat niitä koskevan monografian saksaksi 1965. Englanniksi se ilmestyi 1973 ja on ollut alan perusteos vuosikymmeniä. Virtasella oli huomattava vaikutus useisiin jatko- opiskelijoihin ja sitä kautta laajasti matematiikan tutkimukseen Suomessa. Funktioteorian ohella hän luennoi muun muassa topologiasta ja algebrallisesta geometriasta. Opettajana Virtanen jakoi kernaasti ajatuksia opiskelijoiden ja kollegoiden kanssa, mutta tutkijana hän ei julkaissut pelkästään omissa nimissään enää mitään vuoden 1958 jälkeen eikä hakenut avoinna olleita virkoja. Kaikkiaankin Virtasen julkaisuluettelossa on vain 12 nimikettä. Helsingin yliopiston henkilökohtaisen ylimääräisen professorin virkaan (jollaista ei täytetä hakemuksen perusteella) hänet nimitettiin 1966. Virtasella oli toistakymmentä väitellyttä tohtoriopiskelijaa. ==Yksityiselämä== Kalle Virtanen oli luonteeltaan ja esiintymiseltään vaatimaton. Olli Lehto kertoo, ettei ole koskaan tuntenut toista henkilöä, jolta niin täydellisesti puuttui henkilökohtaisen pätemisen tarve. Kalle Virtasen puoliso vuodesta 1946 oli kansleri P. J. Myrbergin tytär Kirsti. Pariskunnalla oli viisi lasta. Eläkkeelle jäätyään 1984 Virtanen vetäytyi kotiinsa Sipooseen ja omistautui matematiikasta kokonaan erillään oleville harrastuksille. ==Lähteet== ==Aiheesta muualla== * Luokka: Suomalaiset matemaatikot Luokka:Helsingin yliopiston professorit Luokka:Vuonna 1921 syntyneet Luokka:Vuonna 2006 kuolleet Luokka:Suomalaiset professorit
Jorma Kuusinen (professori)

Jorma Kuusinen (s. 1940https://www.finna.fi/Search/Results?lookfor=%22Kuusinen%2C+Jorma%22&type;=Subject&sort;=title&view;=list&limit;=100) oli Jyväskylän yliopiston kasvatustieteen professori vuosina 1991–2007. Kuusinen valmistui ylioppilaaksi Jyväskylän lyseosta 1959 ja kasvatustieteen tohtoriksi vuonna 1970 Jyväskylän yliopistosta. Hän toimi kasvatustieteen apulaisprofessorina Jyväskylän yliopistossa 1973–1991. == Teoksia == *Persoonallisuuden piirrearviointien faktoreiden vastaavuus: Eri analyysimallien tuottamien tulosten vertailua (1969) *The meaning of another person's personality (1970) (Väitöskirja) *Psykolingvististen kykyjen testi ITPA (yhdessä Lea Blåfieldin kanssa, 1974) *Luku- ja kirjoitushäiriöisten ja -häiriöttömien psykolingvistiset kyvyt (1974) *ITPA:n malliin perustuvia kommunikointivalmiuksien harjoitusohjelmia esikouluikäisille (1974) *Suomen ja ruotsin kielellä saadun opetuksen yhteys siirtolaislasten kielitaitoon ja koulusaavutuksiin Ruotsissa (1976) *ITPA:n malliin perustuvien harjoitusohjelmien vaikutus 6-vuotiaiden lastentarhalasten kommunikointivalmiuksien edistymiseen (1978) *Kasvatuspsykologian perusteet (yhdessä Esko Keskisen kanssa, 1989) *Ikääntyminen ja työ (1994) *Kasvatuspsykologia (yhdessä Esko Keskisen kanssa, 1995) == Lähteet == Luokka:Suomalaiset kasvatustieteilijät Luokka:Jyväskylän yliopiston professorit Luokka:Suomalaiset professorit Luokka:Vuonna 1940 syntyneet Luokka:Elävät henkilöt
Clermont

Clermont-Ferrand tarkoittaa seuraavia: * Clermont-Ferrandin kaupungin vanhin osa * North River Steamboat -höyrylaivasta toisinaan virheellisesti käytetty nimi
Paavo Päivänsalo

Paavo Rafael Päivänsalo (3. heinäkuuta 1918 Helsinki – 22. syyskuuta 2004 HelsinkiPaavo Päivänsalo. HS Muistot, 22.9.2004. (Tilaajille) (Viitattu 22.4.2019)) oli Jyväskylän yliopiston kasvatustieteen professori. ==Henkilöhistoria== Paavo Päivänsalon vanhemmat olivat teologian tohtori B. H. Päivänsalo ja Laina Elisabet Leidenius ja puoliso vuodesta 1952 Marja Lähimaa. Hänen veljiään olivat Olavi Päivänsalo, Armo Päivänsalo ja Veikko Päivänsalo. Ylioppilaaksi Paavo Päivänsalo tuli 1937 ja valmistui filosofian kandidaatiksi sekä suoritti teologian erotutkinnon 1941. Filosofian lisensiaatti hänestä tuli 1949, jolloin hän myös väitteli filosofian tohtoriksi. Päivänsalo toimi opettajana 1950–1977, Helsingin yliopiston dosentti hän oli vuodesta 1953 ja vanhainkodin saarnaaja Helsingissä vuodesta 1945. Hän sai vuonna 1972 professorin arvonimen. Kuka kukin on (Aikalaiskirja) 1978, s. 762. (Viitattu 22.4.2019) Päivänsalo nimitettiin kasvatustieteen professoriksi Jyväskylän yliopistoon vuonna 1979 ja hän jäi eläkkeelle vuonna 1985. Hänen erityisalanaan olivat kasvatuksen teoreettiset ongelmat. Päivänsalo tutki kasvatuspsykologiaa ja -sosiologiaa sekä kasvatuksen historiaa. Hänen mielestään kasvatustieteellisessä tutkimuksessa tarvittiin hyvin erilaisia lähestymistapoja, ja hän arvosteli sitä, miten kasvatustiede hänen mielestään tuohon aikaan oli "positiivis-empiristisen koulukunnan rautakahleissa." Häntä seurasi virassa Sirkka Hirsjärvi. Suomen Kristillinen Liitto, nykyisin Suomen Kristillisdemokraatit, perustettiin Päivänsalon kotona vuonna 1958. == Teoksia == *Kasvatusvaikeuksia ympäristötekijöiden valossa, 1944 *Sosiologinen tutkimus eskimoiden lastenhoito- ja kasvatustavoista, 1947 *Murrosikäisten sosiaalinen kehitys lähinnä oppikoululaisia silmälläpitäen, 1948, väitöskirja *Nuoruusiän sielunelämää. 1, 1949 *Nuoruusiän sielunelämää. 2, 1950 *Nuoruusiän sielunelämää. 3, 1951 *Yhteisöelämää lastentarhassa, 1952 *Oppikoulun rangaistuksista, 1953 *Raamatun mailta, 1953 *Lappalaisten lastenhoito- ja kasvatustavoista, 1953 *Suomen kasvatusopillisen tutkimuksen historia, 1954 *Kasvatuksen tutkimuksen historia Suomessa vuoteen 1970, 1971 *Suomen ja sen naapurimaiden koululaitoksista, 1971 *Kasvatuksen tutkimuksen olemuksesta, 1973 *B. H. Päivänsalo: 100-vuotisjuhlajulkaisu, 1974 *Tieteellisen pätevyyden mittaamisesta: erityisesti silmällä pitäen kasvatustieteen alaa, 1974 *Ilmari Helanderin vanhainkodin taustaa, syntyvaiheita ja nykypäivää, 1978 *Suomalaisen kasvatuksentutkimuksen henkilöhahmoja. 1, 1986 == Lähteet == * Lasse Kangas, Anneli Kangasvieri 1995. Kasvatuksen poluilta. Jyväskylän yliopiston kasvatustieteen laitos 50 vuotta, s. 77. ===Viitteet=== Luokka:Suomalaiset kasvatustieteilijät Luokka:Jyväskylän yliopiston professorit Luokka:Suomalaiset professorit Luokka: Suomalaiset professorin arvonimen saaneet Luokka: Suomalaiset opettajat Luokka: Suomalaiset tietokirjailijat Luokka:Vuonna 1918 syntyneet Luokka:Vuonna 2004 kuolleet
Marcus Mariota

Marcus Ardel Taulauniu Mariota (s. 30. lokakuuta 1993 Honolulu, Havaiji) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän edustaa NFL-liigassa pelaavaa Atlanta Falcons ==Pelaajaura== Samoalaiset ja saksalaiset sukujuuret omaava Mariota on vuoden 2014 Heisman Trophy -voittaja. Hän pelasi yliopistourallaan Oregonin yliopiston joukkueessa. Mariota varattiin vuoden 2015 NFL:n varaustilaisuudessa ensimmäisellä kierroksella, tilaisuuden toisena pelaajana. Hänestä tuli heti Tennessee Titansin aloittava pelinrakentaja ja hän pelasi hyvällä menestyksellä. Mariotan tulokaskausi päättyi kuitenkin polvivammaan. Toisella kaudellaan Mariota pelasi erinomaisesti, mutta kauden toiseksi viimeisessä ottelussa hän mursi jalkansa pahasti. Mariota kuntoutui hyvin, muttei enää juossut itse pallon kanssa samalla tavalla. Mariota johdatti Tennesseen pudotuspeleihin ensimmäistä kertaa vuosiin kaudella 2017. Kaudella 2018 hän kärsi useista loukkantumisista ja Mariotalla oli vaikeuksia sopeutua Tennesseen uuden päävalmentajan pelityyliin. Mariotan pelisuoritukset huononivat selvästi kaudella 2019 ja kauden puolivälissä Ryan Tannehill syrjäytti hänet pelinrakentajan paikalta. Tennessee ei tarjonnut jatkosopimusta Mariotalle, joten hän siirtyi maaliskuussa 2020 kaksivuotisella sopimuksella Las Vegas Raidersiin. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1993 syntyneet Luokka:Elävät henkilöt Luokka:Heisman Trophyn voittajat
Gleb Retivyh

Gleb Sergejevitš Retivyh (; s. 30. joulukuuta 1991) on venäläinen maastohiihtäjä. Hän on erikoistunut sprintteihin. Retivyh debytoi maastohiihdon maailmancupissa helmikuussa 2011 Rybinskissä ollen vapaan sprintin 14. ja saavuttaen heti ensimmäiset maailmancupin pisteensä. Ensimmäistä kertaa Retivyh selviytyi maailmancupissa kymmenen parhaan joukkoon maaliskuussa 2011 Lahden sprintissä sijoituttuaan yhdeksänneksi. Retivyh on voittanut yhden maailmancupin henkilökohtaisen osakilpailun: perinteisen hiihtotavan sprintin Pyeongchangissa helmikuussa 2017. Hän voitti samana viikonloppuna myös parisprintin. Hän sijoittui toiseksi vapaan hiihtotavan sprintissä Lahdessa 2018. Joulukuussa 2020 Retivyh sijoittui kolmanneksi Dresdenin sprintissä ja voitti parisprintin. Retivyh sijoittui Tour de Skin Val di Fiemmen perinteisen hiihtotavan sprintissä toiseksi tammikuussa 2021. Hän sijoittui toiseksi myös Ulricehamnin vapaan hiihtotavan sprintissä helmikuussa 2021. Sprintticupissa hän oli toinen kaudella 2020–2021. Retivyh on voittanut kolme nuorten MM-mitalia. Kaksi hopeista on tullut viesteistä vuosilta 2010 ja 2011 ja yksi pronssinen perinteisen sprintistä vuodelta 2011. Lahden MM-kilpailuissa 2017 hän sijoittui vapaan hiihtotavan sprintissä 15:nneksi. Seefeldin MM-kilpailuissa 2019 Retivyh voitti hopeaa perinteisen hiihtotavan parisprintissä ja pronssia vapaan hiihtotavan sprintissä. Oberstdorfin MM-kilpailuissa 2021 hän sijoittui perinteisen sprintissä yhdeksänneksi. Vapaan hiihtotavan parisprintissä hän saavutti pronssia Aleksandr Bolšunovin kanssa. == Lähteet == * http://data.fis- ski.com/dynamic/athlete- biography.html?sector=CC&competitorid;=142769&type;=result&category;=ALL&season;=ALL&sort;=&discipline;=ALL&position;=&place;=&Submit;=Search&limit;=100 Luokka:Venäläiset maastohiihtäjät Luokka:Vuonna 1991 syntyneet Luokka:Elävät henkilöt
Mihail Petraševski

Mihail Vasiljevitš Butaševitš-Petraševski, tavallisesti Mihail Petraševski (; 13. marraskuuta (J: 1. marraskuuta) 1821 Pietari – 16. joulukuuta (J: 7. joulukuuta) 1866 Jeniseiskin kuvernementti) oli venäläinen vallankumouksellinen ja ajattelija. Petraševski valmistui vuonna 1839 Tsarskoje Selossa Venäjän aatelistolle tarkoitetusta Aleksanterin lyseosta ja opiskeli Pietarin yliopistossa oikeustiedettä ja talouspolitiikkaa. Sen jälkeen ulkoasiainministeriö palkkasi hänet kääntäjäksi ja tulkiksi.Hannu- Pekka Björkman, Dostojevskin rikoksen ja rangaistuksen vuodet, Kansallisteatteri 28.11.2018 Petraševski alkoi 1845 salanimellä Kirillov julkaista tietokirjaa Vierasperäisten sanojen taskusanakirja, jonka sensuuri kielsi.art. Petraševskij, Mihail Vasiljevitš palsta 502 Tietosanakirja, Tietosanakirja Osakeyhtiö 1915 Teos sisältää teoreettisia artikkeleita, joissa kansantajuistetaan utopistisen sosialismin demokraattisia ja materialistisia ajatuksia ja periaatteita. Petraševskin asunnosta tuli vuodesta 1844 alkaen älymystön kokoontumispaikka, jossa vuodesta 1845 kokoonnuttiin viikoittain. Tapaamiset saivat myöhemmin nimen pjatnitsi (perjantait) ja niiden kävijät nimen petraševtsit. Kävijät hyödynsivät Petraševskin yksityiskirjastoa, johon kuului kiellettyjä kirjoja materialistisesta filosofiasta, utopistisesta sosialismista ja vallankumousliikkeiden historiasta. Tunnettuihin Petraševskin piirin jäseniin kuului kirjailija Fjodor Dostojevski, joka osallistui piiriin vuodesta 1847 säännöllisesti. Petraševski kannatti Charles Fourier'n ajatuksia. Hän puhui Venäjän demokratisoinnin ja maaorjien vapauttamisen puolesta. Hän kannatti kansan parissa tehtävää pitkää valmistelevaa työtä vallankumoustaistelun hyväksi. Vuoden 1848 loppupuolella Petraševski osallistui tapaamisiin, joissa suunniteltiin salaseuran perustamista. Petraševski pidätettiin 1849 ja tuomittiin kuolemaan. Muiden Petraševskin piirin jäsenten mukana hänet vietiin yleisesti julkisiin teloituksiin käytetylle Semjonovin rykmentin paraatikentälle ja sidottiin paaluun. Viime hetkellä teloitus keskeytettiin, ja rangaistus muutettiin määräämättömän pituiseksi karkotukseksi Siperiaan. Hän joutui suorittamaan rangaistustaan Itä-Siperiaan. Vuonna 1856 Petraševskin asema määriteltiin maanpakolaisuudeksi. Hän asui Irkutskissa, jossa hän vuonna 1860 perusti Amur- nimisen sanomalehden. Petraševskin puhuttua julkisesti paikallisviranomaisten vallan väärinkäytöstä hänet karkotettiin helmikuussa 1860 Minusinskin piirikuntaan, jossa hän kuoli 1866. ==Lähteet== Luokka:Venäläiset vallankumoukselliset Luokka:Siperiaan karkotetut henkilöt Luokka:Vuonna 1821 syntyneet Luokka:Vuonna 1866 kuolleet
Santa Tell Me

Santa Tell Me on yhdysvaltalaisen laulajan, Ariana Granden marraskuussa 2014 julkaistu single. Grande ilmoitti 13. marraskuuta 2014 Twitter-tilillään julkaisevansa uuden joululaulun, "Santa Tell Me", 24. marraskuuta. Musiikkivideo kappaleeseen julkaistiin 12. joulukuuta YouTubessa. Single on sijoittunut parhaimmillaan Billboard Hot 100 -listalla sijalle 42. == Lähteet == Luokka:Vuoden 2014 kappaleet Luokka:Ariana Granden kappaleet
Sweet Confusion

Sweet Confusion on suomalaisen I’Dees-popyhtyeen 25. maaliskuuta 2002 julkaistu esikoisalbumi. Albumi nousi ensimmäisellä listaviikollaan Suomen virallisen albumilistan 18:nneksi. Yhteensä se oli listalla kaksi viikkoa. Albumi julkaistiin julkaisuvuonnaan CD-formaatissa, eikä sitä ole myöhemmin julkaistu lainkaan digitaalisessa muodossa. Albumilta julkaistiin yhteensä kuusi singleä: ”Wicked 'n Wild”, ”Game for 1”, ”Time”, ”Automatic”, ”Locked in the Moment” sekä ”Name and Number”. Singleistä suurimmaksi hitiksi nousi marraskuussa 2001 julkaistu ”Time”-kappale, joka nousi sekä single- että radiolistan neljänneksi. == Kappaleet == == Lähteet == Luokka:Vuoden 2002 esikoisalbumit Luokka:I’Deesin albumit
Länsirannan kisapoika eli vihreän saaren sankari

Länsirannan kisapoika eli vihreän saaren sankari eli Irlannin hulivilipoikaLänsirannan kisapoika eli vihreän saaren sankari, Ilona- esitystietokanta, Teatterin tiedotuskeskus. Viitattu 15.12.2014. (The Playboy of the Western World) on irlantilaisen John Millington Syngen vuonna 1907 kantaesitetty kolminäytöksinen komedianäytelmä, josta on tullut Syngen parhaiten tunnettu teos. Isänmurhallaan ylpeilevästä nuorukaisesta kertovaa tarinaa pidettiin kantaesityksensä aikoihin moraalittomana, ja sitä vastaan järjestettiin mielenosoituksia kantaesitysteatterin edessä Dublinissa 1907 ja Yhdysvaltain ensi-illan yhteydessä New Yorkissa vuonna 1911. Näytelmää on esitetty 1900-luvulla paljon Suomessakin. Siitä on ainakin kolme erinimistä suomennosta, ilmeisesti vanhin niistä nimellä Läntisrannan kisapoika. Lisäksi teattereissa sitä on esitetty myös nimellä Vihreän saaren sankari. ==Juoni== Näytelmä sijoittuu 1900-luvun alun Mayon kreivikuntaan ja sikäläiseen pubiin. Nuori Christy Mahon astuu sisään ja väittää olevansa pakomatkalla tapettuaan tyrannimaisen isänsä lapiolla. Kapakanpitäjä Flaherty ylistää nuoren miehen rohkeutta, ja baarinpitäjänä toimiva Flahertyn tytär alkaa ihastua Christyyn sulhasensa Shawnin kustannuksella. Christyn erikoinen tarina tekee hänestä paikallisen sankarin, varsinkin kun hän vielä voittaa kilpa-ajot hitaimmaksi luullulla aasilla. Yllättäen paikalle saapuu Christyn isä Mahon, joka ei ollutkaan kuollut vaan ainoastaan haavoittunut. Kun kyläläiset saavat tämän tietoonsa, he kääntyvät Christyä vastaan ja pitävät tätä valehtelijana ja pelkurina. Voittaakseen uudelleen Pegeenin rakkauden ja kylänväen hyväksynnän Christy asettuu uudelleen isäänsä vastaan. Kyläläiset kuitenkin pyrkivät Pegeenin johdolla viemään Christyn hirtettäväksi. Hänen henkensä pelastaa isä, joka ei ole kuollut toisellakaan yrittämällä. Isä ja poika tekevät sovinnon ja lähtevät kaupungista. Shawn kosii Pegeeniä, mutta tämä kieltäytyy ja katuu sitä, että hylkäsi Christyn. ==Suomennoksia== * Irlannin hulivilipoika; suom. Leif Forsblom, Helsinki: STL [i.a.] * Läntisrannan kisapoika; suom. Toivo Wallenius, Suomen Teatteriliitto [i.a.] ==Lähteet== Luokka:Irlantilaiset näytelmät
Macrotermes michaelseni

Macrotermes michaelseni on termiittilaji, jota tavataan laajalla alueella Saharan eteläpuolisen Afrikan savanneilla. Muiden Macrotermitinae-alaheimon termiittien tavoin se elää symbioosissa Termitomyces-suvun sienten kanssa. M. michaelseni -lajin keon varsinainen pesä on halkaisijaltaan 1–2 metriä oleva pallomainen tila. Kuningatar ja työläiset asuvat pesässä, ja sen yläpuolella on kammioita, joissa on niin sanotut sienipuutarhat. Pesän ympärillä on tunnelistoja, jotka sienitarhan yläpuolella yhtyvät savupiipuksi, joka kohoaa kummuksi. Lajin pesäkumpu voi olla korkea, mutta savupiippu on kuitenkin suljettu. Keko on hyvin eristetty, mikä lienee sopeutuma eteläisen Afrikan viileisiin ja kuiviin talviin.Korb, Judith: ”Termite Mound Architecture, from Function to Construction”. Teoksessa: == Lähteet == Luokka:Uussiipiset
Luciano Vietto

Luciano Darío Vietto (s. 5. joulukuuta 1993 Balnearia, Argentiina) on argentiinalainen jalkapalloilija. Hän on pelipaikaltaan hyökkääjä. 4\. elokuuta 2014 espanjalaisseura Villarreal ilmoitti hankkineensa Vietton riveihinsä viisivuotisella sopimuksella.Villarreal signs Luciano Vietto Villarreal CF. Viitattu 14.12.2014. Hän pelasi ensimmäisen ottelunsa joukkueessa 21. elokuuta 2014 Eurooppa-liigan play off -kierroksella Astanaa vastaan. 22\. kesäkuuta 2015 Villarreal vahvisti Vietton siirtymisen Atlético Madridiin. Hänestä maksettiin 20 miljoonan euron siirtokorvaus.Fernando Roig confirma el traspaso de Vietto al Atlético Marca. Viitattu 22.6.2015. == Lähteet == == Aiheesta muualla == * Luciano Vietton tilastot Soccerway- sivustolla Luokka:Argentiinalaiset jalkapalloilijat Luokka:Vuonna 1993 syntyneet Luokka:Elävät henkilöt
Amatsonia

Amatsonia oli suomalainen vuosina 1995–1996 MTV3-kanavalla esitetty keskusteluohjelma. Ohjelmaa juontajina toimivat Yazka Love, Marianne Heikkilä ja Unna Lehtipuu. Ohjelma sai aikanaan kohua muun muassa juontaja Yazka Loven androgyynisyydestä. ==Lähteet== Luokka:1990-luvun suomalaiset keskusteluohjelmat Luokka:MTV3:n televisio-ohjelmat
Azazelin Tähti

Azazelin Tähti on vuonna 2006 perustettu okkulttis-filosofinen seura. Seura pyrkii yhdistämään vastakohtaisina nähtyjä henkisen etsinnän muotoja. Tällaisina yhdistämisen työn kohteina nähdään esimerkiksi esoteerisen tradition piirissä perinteisesti vastakohtina pidetyt oikean käden tie ja vasemman käden tie. Azazelin Tähden filosofiassa on teosofisia piirteitä, mutta sen erottaa perinteisestä teosofiasta Saatanan merkityksen korostaminen. Seura allekirjoittaa Teosofisen seuran kolme ohjelmakohtaa: * Muodostaa ihmiskunnan yleisen veljeyden ydin huolimatta rodun, uskontunnustuksen, sukupuolen, yhteiskuntaluokan taikka ihonvärin eroavaisuudesta. * Antaa virikkeitä vertailevan uskontotieteen, filosofian ja luonnontieteiden tutkimukseen. * Tutkia luonnon selvittämättömiä lakeja ja ihmisen piileviä voimia.Azazel.fi Seuran filosofia on panteistista: jumaluus nähdään absoluuttisena, eikä sitä voida pitää persoonallisena olentona. Saatanaa ei pidetä kristillisen näkemyksen tapaan yksiulotteinen pahana, vaan sen katsotaan kehittävän ihmistä eteenpäin. Kuolemaa pidetään merkityksellisenä, sillä elämä ja kuolema nähdään Azazelin Tähden filosofian mukaan luonnossa yhtä tärkeinä tapahtumina.Azazelin Tähden seitsenkohtainen perusta, Azazel.fi Seura ei hyväksy rikollista tai rasistista toimintaa.Uskonnot.fi Tutkija Jussi Sohlbergin mukaan Azazelin Tähti on poikkeuksellinen yhdistellessään aineksia, joihin kuuluu kristinuskon, okkultismin ja filosofian vaikutteita. Liikkeen suhtautuminen sekä perinteiseen järjestäytyneeseen uskontoon että ateismiin on kriittinen. Liikkeellä ei ole keskusjohtoa. Sen mukaan Saatanalla on maailmassa aktiivisesti vaikuttava tietoisuus. Vuonna 2018 jäseniä oli eri puolilla Suomea 80–100. Keskeinen vaikuttaja Azazelin Tähden taustalla oli Johannes Nefastos.Nadja Mikkonen, Tavallisia suomalaisia satanisteja Yle 29.9.2018, viitattu 25.7.2024 == Lähteet == == Kirjallisuutta == * * == Aiheesta muualla == * Suomalainen satanistiyhteisö arvostaa Jeesusta Kotimaa24.fi * Arman Alizad: Satanismi Yle Areena (radio) * Perttu Häkkinen: Miksi suomalaiset eivät enää usko Saatanaan (radio) *
Yerma

Yerma on espanjalaisen Federico García Lorcan tragedianäytelmä, joka valmistui 1934 ja kantaesitettiin samana vuonna Madridissa. Sen tarina sijoittuu Andalusiaan, ja näytelmän ja sen lapsettomuudesta kärsivän päähenkilön nimi tarkoittaa suomeksi autiomaata. ==Juoni== Nuori ja terve Yerma uskoo, että jos nainen ei synnytä lapsia, veri muuttuu myrkyksi. Lapsettomaksi jääminen vuosien yrittämisen jälkeen vaikuttaa kuitenkin olevan hänen ja aviomies Juanin yhteinen kohtalo. Lorca antaa ymmärtää, että syynä on se, ettei Yerma osaa nauttia seksistä, mutta onko syynä sittenkin Juanin hedelmättömyys? Eräs toinen lapseton nainen ei valita, vaan antaa arvoa itselleen ja iloitsee elämästä. Yerma menee vuorille rukoilemaan muistomerkille, jonka uskotaan auttavan lapsettomia. Vanha nainen lähestyy siellä Yermaa ja houkuttelee tätä lähtemään oman poikansa naiseksi. Heitä vakoileva Juan uskoo, että kieltäytymisellään Yerma olisi lopultakin hyväksynyt heidän lapsettoman liittonsa. Hän ja Yerma palaavat yhteen, mutta Yerma kuristaa Juanin kuoliaaksi.Peltola, Katri: Lorca - pitsejä, kitaroita ja farkkuja , Helsingin Sanomat 1986, arvostelu näytelmästä Teatteri Kultsan sivustolla, viitattu 15.12.2014. ==Elokuvaversio== Vuonna 1984 näytelmän pohjalta tehtiin Unkarissa samanniminen elokuva, jonka ohjasivat Imre Gyöngyössy ja Barna Kabay. ==Lähteet== Luokka:Espanjalaiset näytelmät
Bernarda Alban talo

Bernarda Alban talo (La casa de Bernarda Alba) on espanjalaisen Federico García Lorcan tragedianäytelmä, joka valmistui 1936 vähän ennen Lorcan kuolemaa Francon sotilaiden käsissä. Se kertoo leskeksi jääneestä äidistä, joka varjelee kovalla kädellä viittä 20–40-vuotiasta tytärtään miesten houkutuksilta. Tyttäret puolestaan kilpailevat kylän komeimman nuorukaisen Pepe el Romano suosiosta, kun tämä pysähtyy talon ikkunan luo. Helteisenä kesäyönä tapahtumat saavuttavat traagisen lakipisteensä.Bernarda Alban talo, Työväen akatemia 2013, viitattu 15.12.2014. ==Elokuvaversio== Vuonna 1987 Marcel Camus ohjasi näytelmän pohjalta samannimisen elokuvan.. Siitä on tehty elokuva myös Intiassa ja tv-sovitus Britanniassa, molemmat 1991. ==Lähteet== ==Kirjallisuutta== * Luokka:Espanjalaiset näytelmät
Sydneyn panttivankikriisi

Sydneyn panttivankikriisi alkoi Sydneyssä, Australiassa aamulla 15. joulukuuta 2014, kun ainakin yksi aseistautunut mies otti panttivangeiksi Lindtin kahvilan asiakkaat ja henkilökunnan. Panttivankien määrästä on esitetty vaihtelevia määriä, mutta Lindtin toimitusjohtajan mukaan kahvilassa oli noin 10 työntekijää ja 30 asiakasta. Panttivangit ovat kannatelleet jihadistiryhmittymien käyttämää mustaa šahada-lippua kahvilan ikkunaa vasten. Viisi ihmistä oli päässyt pakenemaan kahvilasta. Kriisin aikana Sydneyn oopperatalo evakuoitiin sieltä löytyneiden epäilyttävien pakettien takia. Lisäksi Australian keskuspankin konttori suljettiin turvallisuussyistä, sillä se sijaitsee lähellä kahvilaa. Tilanne loppui poliisin tehdessä rynnäkön kahvilaan. Kolme ihmistä kuoli, mukaan lukien tekijä, ja neljä haavoittui rynnäkön seurauksena. ==Lähteet== == Aiheesta muualla == Panttivankikriisi Luokka:Panttivankikriisit Luokka:Vuoden 2014 rikokset
1980–82

__NOTOC__ 1980–82 on Hassisen koneen vuonna 1982 ilmestynyt kokoelma-albumi. Kyseessä on tupla-albumi, jonka toinen levy sisältää yhtyeen materiaalia vuosilta 1980–1982 ja toinen Harsoinen teräs -albumin englanninkielisen promootioversion High Tension Wire, jota ei virallisesti ole julkaistu missään muualla. Aikaisemmin vain singlenä ilmestyneitä kappaleita levyllä ovat Kolumbia orkesteri, Läskit lompakot, Hiljaa virtaa veri sekä On jouluyö nyt laulaa saa. Kokonaan ennenjulkaisemattomia ovat Fraigadi fromba ja Koulut kii, joka on versio Alice Cooperin hitistä School’s Out. Niitä on myöhemmin julkaistu bonusraitoina Hassisen koneen studioalbumien remasteroiduilla CD- versioilla. == Kappaleet == === Levy 1 === ;A-puoli # # # # # # ;B-puoli # # # # # # === Levy 2 === ;A-puoli # # # # ;B-puoli # # # # == Lähteet == *Hassisen Kone ‎– 1980-82 Discogs Luokka:Hassisen Koneen albumit Luokka:Vuoden 1982 kokoelma-albumit
Historia 1980–82

__NOTOC__ Historia 1980–82 on Hassisen koneen vuonna 1988 ilmestynyt kokoelma- albumi. Se julkaistiin vinyylilevyjen valtakaudesta huolimatta ainoastaan CD- muodossa. Yhtyeen kolmen studioalbumin materiaalin lisäksi se sisältää singlenä ilmestyneitä kappaleita, joista osa oli mukana jo kuusi vuotta aikaisemmin julkaistulla kokoelmalla 1980–82. Myös albumin kansikuva on sama kuin vuoden 1982 kokoelmalevyllä. Levystä on olemassa myös vuonna 1998 julkaistu uusintapainos, jonka takakansi on hieman erilainen kuin alkuperäisessä versiossa. Hassisen Kone ‎– Historia 1980-82 Discogs. Viitattu 15.12.2014. == Kappaleet == == Lähteet == *HASSISEN KONE: HISTORIA 1980-82 Finnmusic ===Viitteet=== Luokka:Hassisen Koneen albumit Luokka:Vuoden 1988 kokoelma-albumit
Lesley de Sa

Lesley de Sa (s. 2. huhtikuuta 1993 Mijdrecht, Alankomaat) on alankomaalainen jalkapalloilija, pelipaikaltaan hyökkääjä. Hän edustaa kaudella 2014–2015 Alankomaiden pääsarjassa Eredivisiessä pelaavaa Go Ahead Eaglesia, jossa hän on lainassa Ajaxista.Lesley de Sa Soccerway-sivustolla De Sa teki ensiesiintymisensä Eredivisiessä 20. lokakuuta 2012, kun Ajax kohtasi 3–3-tulokseen päättyneessä vierasottelussa Heracles Almelon. Hän tuli kentälle 77. minuutilla Tobias Sanan tilalle.Heracles vs. Ajax 3 - 3. Soccerway.com. Ensimmäinen liigaottelu jäi myös hänen ainoakseen kaudella 2012–2013. Kaudella 2013–2014 De Sa pelasi Eredivisiessä 12 ottelua ja teki niissä yhden maalin. Avauskokoonpanossa hän oli viidesti. Hän pelasi kauden aikana myös seuran Eerste divisiessä pelaavassa kakkosjoukkueessa Jong Ajaxissa 17 ottelua ja teki niissä seitsemän maalia. Kesällä 2014 Ajax lainasi De San myös Eredivisiessä pelaavaan Go Ahead Eaglesiin. == Saavutukset == * Eredivisien mestaruus: 2011–2012, 2012–2013, 2013–2014 * KNVB-cupin toinen sija: 2013–2014 * Alankomaiden supercupin voitto: 2013–2014 ** Alankomaiden supercupin toinen sija: 2011–2012, 2012–2013 == Lähteet == Luokka:Alankomaalaiset jalkapalloilijat Luokka:Vuonna 1993 syntyneet Luokka:Elävät henkilöt
Zurbriggen

Zurbriggen on muun muassa seuraavien henkilöiden sukunimi: * Elia Zurbriggen (s. 1990), sveitsiläinen alppihiihtäjä * Heidi Zurbriggen (s. 1967), sveitsiläinen alppihiihtäjä * Pirmin Zurbriggen (s. 1963), sveitsiläinen alppihiihdon olympiavoittaja ja maailmanmestari * Robert Zurbriggen (1917–1952), sveitsiläinen maasto- ja ampumahiihtäjä * Silvan Zurbriggen (s. 1981), sveitsiläinen alppihiihtäjä
Tetramelaceae

Tetramelaceae on pieni kasviheimo, joka kuuluu koppisiemenisten Cucurbitales- lahkoon; samaan lahkoon kuuluvat muun muassa kurkkukasvit (Cucurbitaceae). == Tuntomerkit == Heimon kasvit ovat puita, joilla on rauhas- tai suomukarvoitus. Kasvit ovat kaksikotisia: yksineuvoiset kukat sijaitsevat eri yksilöissä. Kukinto on tähkämäinen, ja kukissa on neljästä kahdeksaan verholehteä. Hedekukat ovat teriöttömiä (Tetrameles) tai terälehtiä on kuudesta kahdeksaan ja heteet sijaitsevat niiden kanssa kohdakkain (Octomeles). Emikukissa ei ole terälehtiä, ja sikiäin on kolmesta kahdeksaan emilehden yhteenkasvettuma. Sikiäimessä on aksiletyyppinen istukka. Luotit ovat johteisia tai nuijamaisia. Hedelmä on liiteluomainen kota.Stevens 2001–, Viitattu 15.12.2014 == Levinneisyys ja luokittelu == Heimon kaksi lajia kasvavat Intian niemimaan itäosista Pohjois-Australiaan ulottuvalla alueella.http://www.mobot.org/mobot/research/apweb/maps/tetramelaceae.gif Lajit ovat Tetrameles nudiflora ja Octomeles sumatrana. Heimon lähimmät sukulaiset ovat Datiscaceae ja begoniakasvit (Begoniaceae). == Lähteet == * Stevens, P. F. (2001–). Angiosperm Phylogeny Website. Version 12, heinäkuu 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Octomeles, kuva: http://www.phytoimages.siu.edu/imgs/benctan/r/Tetramelaceae_Octomeles_sumatrana_35665.html Luokka:Cucurbitales Luokka:Kasviheimot Luokka:Puut
Born–Haber-sykli

Born–Haber-sykli on kokeelliseen dataan perustuva menetelmä yhdisteen hilaenergian määrittämiseen. Menetelmä on nimetty kahden saksalaisen tieteilijän Max Bornin ja Fritz Haberin mukaan. Born–Haber-sykli soveltuu parhaiten täysin ionisidoksellisten yhdisteiden kuten alkalimetallien halogenidien hilaenergian määrittämiseen. ==Born–Haber-syklin periaate== Hessin lain mukaan kemiallisessa reaktiossa tapahtuva entalpian muutos ei riipu reaktion välivaiheista, vaan ainoastaan sen lopputilasta. Born–Haber- syklissä esitetään yhdisteen muodostumiseen liittyvät entalpianmuutokset kuvaajana, jossa energiaa sitovat endotermiset prosessit esitetään ylöspäinsuuntautuvana nuolena ja energiaa vapauttavat eksotermiset prosessit esitetään alaspäinsuuntautuvana nuolena. Kiinteän ionisidoksellisen yhdisteen voidaan katsoa muodostuvan alkuaineistaan viiden askeleen seurauksena. Nämä vaiheet ovat esimerkiksi alkalimetallihalogenidille, joka muodostuu reaktion M(s) + ½ X2(g) → MX(s) mukaisesti, seuraavat: #kiinteä metalli sublimoituu M(s) → M(g) ja tähän vaadittava energia on sublimoitumisentalpia (ΔHvap) #halogeenimolekyyli dissosioituu atomeiksi ½ X2(g) → X(g) ja tähän vaadittava energia on halogeenimolekyylin dissosioitumisentalpia (ΔHD) #kaasumainen metalliatomi ionisoituu M(g) → M+(g) + e-. Tähän vaadittava energia on ionisoitumisenergia (IE) #kaasumainen halogeeniatomi vastaanottaa elektronin X(g) + e- → X-(g) ja tässä vapautuva energia on halogeenin elektroniaffiniteetin (EA)suuruinen #kiinteä ionisidoksellinen yhdiste muodostuu kaasumaisesta metallikationista ja kaasumaisesta halogenidi-ionista M+(g) + X-(g) → MX(s) . Tämä on yhdisteen hilaenergia (ΔHL). Näiden viiden askeleen entalpiamuutosten summa on yhtä suuri kuin ioniyhdisteen muodostumisentalpia. Näin ollen muodostumisentalpia voidaan lausua muodossa :ΔHf = ΔHvap \+ ½ΔHD \+ IE + EA + ΔHL Koska yhdisteen muodostumisentalpia, metallin sublimoitumisentalpia, halogeenin dissoisioituisentalpia, metallin ionisoitumisenergia ja halogeenin elektroniaffiniteetti voidaan määrittää kokeellisesti, jää ainoaksi tuntemattomaksi suureeksi yhdisteen hilaenergia ja hilaenergia voidaan laskea yllä olevan yhtälön mukaisesti kokeellisesti määritettyjen arvojen avulla. ==Lähteet== == Aiheesta muualla == Luokka:Kemia
Pasi Koskinen (ultrajuoksija)

Pasi Henri Koskinen (s. 1964) on ultrajuoksija. Hän on syntynyt Tampereella. Koskinen vetäytyi työelämästä 2016 ja muutti Inarin Nellimiin. Ammatiltaan hän oli taksiautoilija, mutta toimi myös liikuntavammaisten lasten avustajana ja tiskijukkana. Käsite- kirjat julkaisi Pasi Koskisen esikoisteoksen 26.9.2022. (ISBN 978-952-7374-12-2) ja kaikki kivestä- niminen romaani kertoo yli sukupolvien periytyvästä periksiantamattomuudesta. "Esikoisromaanissaan Koskinen kertoo juoksemisesta, mutta erityisesti siitä, miten ihminen reagoi kun hän sairastuu syöpään. ja kaikki kivestä on tausta kaikelle sille, miksi yksilöstä nimeltään Pasi Koskinen tuli se mikä tuli, ultrajuoksija." (kirjan takannen teksti) Koskinen sairastui 1993 syöpään, mutta parantui siitä ja on sen jälkeen juossut melkein 90 000 kilometriä. Koskinen pitää parhaimpina saavutuksinaan Kauhajoella vuonna 2022 kuudessa päivässä juoksemaansa 603 km matkaa sekä 2014 omaa Tuhat mailia Elämälle -juoksua, jossa hän juoksi kaikkien aikojen seitsemäntenä Suomen halki Nuorgamista Hankoon. Matkaa kertyi 1 622 kilometriä ja aikaa kului 27 päivää. Koskinen oli sadan kilometrin Suomi-juoksun erikoisvieraana 7.-8.6.2014.Sul Uutiset Häntä sanotaan alan legendaksi.Kuvassa lähes 300 000 juostua kilometriä 18.6.2014 Keskipohjanmaa Kp24.fi ==Lähteet== * DUV-tilastot * Aamulehti * Yle Areena * Yle Akuutin arkisto * https://kansallinen.fi/tuote/ja-kaikki-kivesta-romaani/ === Viitteet === ==Aiheesta muualla== * Ultrajuoksija saapuu Jyväskylään, Keskisuomalainen * Kuka on se juokseva mies? Savon Sanomat *Ultrajuoksija Pasi Koskinen lähtee..., Aamulehti.fi * Hymy.fi * Pohjoissatakunta -lehti *Enemmän kuin harrastus, Inhimillinen tekijä, Yle Luokka:Suomalaiset kestävyysjuoksijat Luokka:Vuonna 1964 syntyneet Luokka:Elävät henkilöt
Lintukuvaajien matkassa

Lintukuvaajien matkassa – Tunnelmat, tarinat ja parhaat kuvat on valokuvaajien Markus Varesvuon, Arto Juvosen, Tomi Muukkosen ja Jari Peltomäen lintukuvista koottu teos. Kuvitus on valikoitu heidän pääosin Suomessa ja runsaasti myös Norjassa syyskuusta 2012 elokuuhun 2014 ottamistaan kuvista.Alkusanat, Lintukuvaajien matkassa s. 3 Teoksen on vuonna 2014 julkaissut Docendo. Kuvaajista Varesvuo ja Peltomäki ovat ammattikuvaajia, Juvonen ja Muukkonen taas ovat puoliammattilaisia, jotka kuvaavat päätoimensa ohella. Kaikki ovat alalla palkittuja ja arvostettuja tekijöitä. Suurin osa kuvista on aiemmin ollut esillä Lintukuva.fi-sivustolla viikon kuvina. Osa on julkaisemattomia kuvia jotka sitten ovat menestyksekkäästi osallistuneet kansainvälisiin kilpailuihin. Kuvien yhteydessä kerrotaan kuvaustilanteesta ja annetaan kuvien tekniset tiedot, joista on harrastajille iloa. Kaukaisin kuva on Japanissa otettu kuningasmerikotkan kuva, joka on ainoa poikkeus muuten pohjoismaiseen pesimälajistoon. Jan Södersved antaa Linnut-lehdessä kiitosta upeista kuvista ja kuvaamista koskevista vinkeistä, mutta pahoittelee, että osa kuvista ei pienen kokonsa vuoksi pääse oikeuksiinsa. ==Katso myös== *Luettelo lintukirjoista ==Lähteet== ==Aiheesta muualla== * Lintukuvaajien matkassa Docendon sivulla (Archive.org) Luokka:Kirjat linnuista Luokka:Kuvateokset Luokka:Luontovalokuvaus Luokka:Suomalaiset tietokirjat Luokka:Vuoden 2014 kirjat
Daniel Moreira

Daniel Moreira (s. 8. elokuuta 1977 Maubeuge, Ranska) on ranskalainen entinen jalkapalloilija. Pelipaikaltaan hän oli hyökkääjä.Daniel Moreira National Football Teams -sivustolla Moreira pelasi koko uransa kotimaassaan Ranskassa. Pääsarjassa Ligue 1:ssä hän pelasi yhteensä 385 ottelua ja teki niissä 74 maalia edustaen En Avant Guingampia, RC Lensiä, Toulouse FC:tä, Stade Rennais FC:tä, Grenoble Foot 38:aa ja US Boulognea. Moreira pelasi kolme vähintään kymmenen maalin pääsarjakautta. Parhaimmillaan hän teki 12 maalia kaudella 2001–2002, jolloin hänen seuransa Lens sijoittui sarjassa toiseksi. Ranskan maajoukkueessa Moreira pelasi kolme ottelua vuosina 2002–2004. Ensiesiintymisensä A-maajoukkueessa hän teki 20. marraskuuta 2002, kun Ranska voitti Jugoslavian kotonaan 3–0.Daniel Moreira Stade-rennais-online.com- sivustolla == Saavutukset == Guingamp: * Ranskan cupin toinen sija: 1996–1997 Lens: * Ligue 1:n toinen sija: 2001–2002 * Ranskan liigacupin voitto: 1998–1999 == Lähteet == == Aiheesta muualla == Luokka:Ranskalaiset jalkapalloilijat Luokka:Vuonna 1977 syntyneet Luokka:Elävät henkilöt
TeraCopy

TeraCopy on ilmainen Windows-tietokoneille suunniteltu tiedostojen kopiointiin ja siirtoon suunniteltu työkalu. Se on suunniteltu toimimaan nopeammin kuin Windowsin natiivi siirtotyökalu. TeraCopy toimii Windowsin siirtotyökalun rinnalla tai sen korvaajana. Luku- tai kirjoitusvirheen sattuessa TeraCopy yrittää toimia muutaman kerran automaattisesti ja sitten hyppää ongelmallisen kohdan ylitse. Dynaamisesti säädettävän välimuistin hallinta vähentää hakuaikoja ja asynkroninen kopiointi nopeuttaa tiedon fyysistä siirtoa eri lähteiden välillä. Ohjelmassa on täysi unicode-tuki. Ohjelmasta on myös maksullinen TeraCopy Pro -versio. Lisäominaisuuksina siinä on esimerkiksi siirtolistan muokkaaminen. ==Menestyminen== Vuonna 2007 Softpedian Ionut Ilascu mainitsi erikseen ohjelman hyvän virheidenkorjauksen. Windows XP -koneella kovalevyn eheytys suurentaa eroa vielä paremmin TeraCopyn puolelle siirtonopeuksia mitattaessa. Vuonna 2009 Lifehackerin Jason Fitzpatrick kertoi ettei ohjelma loista ominaisuuksillaan, mutta tekee työn paremmin kuin muut kilpailijat. Lifehacker-sivuston käyttäjät äänestivät TeraCopyn parhaaksi tiedostojen siirto-ohjelmaksi Windows-alustalle. Vuonna 2010 CNET ylisti TeraCopya hyvänä ilmaisohjelmana, ja suositteli sitä kaikille Windows- koneille. ==Lähteet== ==Aiheesta muualla== *Virallinen sivusto *Download.fi - TeraCopy Luokka:Windows-ohjelmat
Sarita Friman-Korpela

Sarita Friman (s. 1975 Pori) on suomalainen tutkija, joka toimii sosiaali- ja terveysministeriössä neuvottelevana virkamiehenä. Hän on ensimmäinen romanitaustainen tohtori Suomessa. == Elämä == Friman-Korpela kirjoitti ylioppilaaksi Porin suomalaisen yhteislyseon lukiosta vuonna 1995 ja valmistui yhteiskuntatieteiden maisteriksi Jyväskylän yliopistosta vuonna 2001. Pääaineena hänellä oli valtio-oppi. Friman-Korpela väitteli Jyväskylän yliopistossa 15. joulukuuta 2014 aiheesta Romanipolitiikasta romanien politiikkaan. Hän tutki väitöksessään Suomen romanien poliittisen ajattelun ja identiteetin kehitystä.Sarita Friman-Korpelan haastattelu YleisradiossaVäitöstilaisuuden tiedote, Jyväskylän yliopisto Friman-Korpela sanoo väitöskirjastaan: "Tutkimukseni ydin oli, että miten sellainen pieni ryhmä, jolla ei ole riittävästi numeroita takana vaikuttaakseen vaaleilla tai taloudellisia painostuskeinoja tai etujärjestötoimintaa, pystyy vaikuttamaan omiin asioihinsa niinkin hyvin kuin Suomessa on tehty, että miten se on onnistunut." Yleisradion toimittajan Arvo Vuorelan mukaan Friman-Korpelan väitöskirja tekee suomalaisen tutkimuksen ja tasa-arvon historiaa. Friman- Korpela oli Romaniasiain neuvottelukunnan pääsihteeri. Tiedonjulkistamisen valtionpalkinnon hän sai vuonna 2013. == Perhe == Friman-Korpelan isä on iskelmälaulaja Rainer Friman. == Julkaisut == * Friman-Korpela, Sarita & Mäki, Anne-Mari (toim). Romanit toimijoina yhteiskunnassa. Romaniasiain neuvottelukunta 50 vuotta juhlajulkaisu. Sosiaali- ja terveysministeriön julkaisuja 2006:5. * Sarita Friman-Korpela: Romanipolitiikasta romanien politiikkaan: poliittisen asialistan ja toimijakonseption muutos 1900-luvun jälkipuoliskon Suomessa, Jyväskylän yliopisto, 2014 (väitöskirja) ==Artikkeleita== * Friman-Korpela, Sarita. ”Mustalaisesta romaniksi. Romanien itsenimeämisen politiikkaa.” Teoksessa Varokaa mustalaisia – Väärinymmärryksen historiaa. Suomen romanien vaiheita ja kulttuuria. Toim. Jäppinen, Jere. Helsingin kaupunginmuseo 2009. S. 91 – 102. (Teoksesta ja artikkelista julkaistu myös englannin- ja ruotsinkieliset käännökset.) * Friman-Korpela, Sarita. ”Romaseele Politiki: The Finnish Roma and Political Representation through Expertise.” Teoksessa The Parliamentary Style of Politics. Toim. Soininen Suvi & Turkka. The Finnish, Political Science Assocation. Helsinki. 2008, s. 186-207. * Friman-Korpela, Sarita. ”Romanit ja sosiaalinen oikeudenmukaisuus.” Teoksessa Hyvinvointivaltion rajat. Riittävät palvelut jokaiselle. Näkökulmia yhdenvertaisuuteen sosiaali- ja terveydenhuollossa. Toim. Teperi ym. Stakes. Helsinki. 2006. S. 111-114. * Friman-Korpela, Sarita et al. Romanit ja kirkko. Kirkkohallitus. Helsinki 2005. * Friman, Sarita. 2002. ”Universaalien ihmisoikeuksien tuolla puolen.” Teoksessa Vai pelkkää retorikkaa. 7- Tila ja identiteetti. Toim. Turunen & Pöllänen. Jyväskylän yliopisto, Yhteiskuntatieteiden ja filosofian laitos, valtio-oppi. Julkaisuja 77. 2002. == Lähteet == Luokka:Suomen romanit Luokka:Suomalaiset virkamiehet Luokka:Suomalaiset politiikan tutkijat Luokka:Vuonna 1975 syntyneet Luokka:Elävät henkilöt
Ricardo Kishna

Ricardo Kishna (s. 4. tammikuuta 1995 Haag) on alankomaalainen jalkapalloilija, joka edustaa Eredivisiessä pelaavaa AFC Ajaxia. Vasenjalkainen Kishna on pelipaikaltaan vasen laitahyökkääjä. Kishnalla on surinamelaista sukutaustaa. Kishnaa pidetään yhtenä Alankomaiden lupaavimmista pelaajista. == Seurajoukkueura == Kishna edusti vuodet 2001–2010 kotikaupunkinsa ADO Den Haagin juniorijoukkueita. Vuonna 2010 hän siirtyi maan suurseuraan AFC Ajaxiin. Ajaxin ykkösjoukkueessa Kishna debytoi helmikuussa 2014 Red Bull Salzburgia vastaan Eurooppa-liigassa. Debyytti Eredivisiessä tapahtui kolme päivää myöhemmin AZ Alkmaaria vastaan tehden ensimmäisessä liigaottelussaan heti maalin. Kaudella 2014–2015 Kishna debytoi Mestareiden liigassa. == Maajoukkueura == Kishna on pelannut monissa Alankomaiden nuorten maajoukkueissa. Nykyisin hän pelaa sekä alle 20- että alle 21-vuotiaiden maajoukkueissa, joissa molemmissa hän debytoi loppuvuodesta 2014. == Lähteet == * Luokka:Alankomaalaiset jalkapalloilijat Luokka:Vuonna 1995 syntyneet Luokka:Elävät henkilöt
Kenshirō Itō

Kenshirō Itō (; s. 8. tammikuuta 1990 Shimokawa) on japanilainen mäkihyppääjä. Hän edustaa Megamil Snow Brand Ski Teamia. Itō debytoi mäkihypyn maailmancupissa tammikuussa 2006 Sapporossa ollen suurmäen kilpailun 37. Ensimmäiset pisteensä Itō saavutti Keski-Euroopan mäkiviikon avauskilpailussa Oberstdorfissa ollen 26. Tuo sijoitus on myös Itōn paras sijoitus maailmancupissa. Itō osallistui myös vuoden 2007 MM-kisoihin Sapporoon, jossa hän oli normaalimäen 37. Hän on myös kaksinkertainen nuorten MM-mitalisti joukkuekilpailusta. Hänellä on yksi hopea sekä yksi pronssi. == Lähteet == * http://data.fis-ski.com/dynamic/athlete- biography.html?sector=JP&competitorid;=92486&type;=result&category;=ALL&season;=ALL&sort;=&discipline;=ALL&position;=&place;=&Submit;=Search&limit;=50 Luokka:Japanilaiset mäkihyppääjät Luokka:Vuonna 1990 syntyneet Luokka:Elävät henkilöt
Cyril Gaillard

Cyril Gaillard (s. 1986) on ranskalainen uransa lopettanut maastohiihtäjä, joka edusti seuratasolla Meaudrea. Gaillard on erikoistunut sprintteihin. Gaillard debytoi maastohiihdon maailmancupissa helmikuussa 2008 ollen Tukholman sprintissä 40. Ensimmäiset maailmancupin pisteensä Gaillard saavutti joulukuussa 2009 Düsseldorfista ollen vapaan sprintin 16. Gaillardin paras sijoitus maailmancupin osakilpailussa on neljäs, jonka hän saavutti Szklarska Poreban vapaan sprintistä tammikuussa 2014. Gaillard osallistui vuoden 2014 talviolympialaisissa Sotšissa vain yhdelle matkalle, vapaan sprinttiin, jossa hän oli 30. Hän saavutti kultaa viestistä vuoden 2011 talviuniversiadeista Erzurumista. == Lähteet == * http://data.fis-ski.com/dynamic/athlete- biography.html?sector=CC&competitorid;=110673&type;=result&category;=ALL&season;=ALL&sort;=&discipline;=ALL&position;=&place;=&Submit;=Search&limit;=50 === Viitteet === Luokka:Ranskalaiset maastohiihtäjät Luokka:Vuonna 1986 syntyneet Luokka:Elävät henkilöt
Datiscaceae

Datiscaceae on vain kaksilajinen kasviheimo koppisiemenisten Cucurbitales- lahkossa, johon myös muun muassa kurkkukasvit (Cucurbitaceae) kuuluvat. == Tuntomerkit == pienoiskuva|vasen|Aasianhamppion (Datisca cannabina) kukinto. Juurissa on typpeä sitovia bakteereja sisältäviä nystyjä. Lehdet ovat syväliuskaisia tai pariliuskaisia ja pääteparisia, enemmän tai vähemmän sulkasuonisia. Kasvit ovat kaksikotisia. Kukat sijaitsevat kimppuina terttumaisessa kukinnossa, ja niissä on neljästä kymmeneen verholehteä. Hedekukissa on 6–25 lyhytpalhoista hedettä. Emikukissa on yhdislehtinen sikiäin, joka koostuu kolmesta kahdeksaan emilehdestä; vartalot ovat pitkiä. Hedelmä on kotamainen.Stevens 2001–, Viittaus 15.12.2014. == Levinneisyys ja luokittelu == Heimo kasvaa kolmella erillisellä alueella: Pohjois-Amerikan länsiosassa, itäisistä Välimerenmaista Kaspianmerelle ulottuvalla alueella ja Afganistanista Pohjois-Intiaan ulottuvalla alueella.http://www.mobot.org/mobot/research/apweb/maps/datiscaceaemap.gif Heimossa on yksi ainoa suku hamppiot (Datisca), jossa on kaksi lajia. Läheisin sukulaisheimo on begoniakasvit (Begoniaceae). == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Suomen Lajitietokeskus: Datiscaceae Luokka:Cucurbitales Luokka:Kasviheimot
Sergei Tšerepanov

Sergei Petrovitš Tšerepanov (; s. 25. tammikuuta 1986 Rïdder) on kazakstanilainen maastohiihtäjä. Tšerepanov debytoi maastohiihdon maailmancupissa marraskuussa 2004 Rukalla ollen 15 kilometrin vapaan hiihtotavan kilpailussa 81. Ensimmäisen maailmancupin pisteensä hän saavutti marraskuussa 2006 niin ikään Rukalla sijoituttuaan 15 kilometrin perinteien hiihtotavan kilpailussa sijalle 30 eli viimeiselle pistesijalle. Tšerepanovin paras sijoitus maailmancupissa on kolmas, jonka hän saavutti maaliskuussa 2008 Lahdesta 15 kilometrin perinteisen kilpailusta. Tuo on myös Tšerepanovin uran ainoa maailmancupin palkintosijoitus. Tšerepanov on osallistunut kolmiin talviolympialaisiin, joissa hän on parhaimmillaan ollut viestissä 11. vuonna 2010 ja henkilökohtaisilla matkoilla 47. samojen kisojen 15 kilometrillä. Tšerepanov on kilpaillut myös neljissä MM-kilpailuissa, joissa hänen paras sijoitus on ollut vuoden 2009 MM-kisojen viestin 10. sija. Henkilökohtaisilla matkoilla Tšerepanov on ollut parhaimmillaan 11. vuoden 2011 MM-kisojen 15 kilometrillä. Tšerepanov on voittanut kaksi Aasian kisojen kultaa viestistä. Lisäksi hänellä on vuodelta 2011 yksi hopea 30 kilometriltä. Vuonna 2007 Tšerepanov voitti 10 kilometriltä pronssia universiadeista. == Lähteet == * http://data.fis-ski.com/dynamic/athlete- biography.html?sector=CC&competitorid;=75145&type;=result&category;=ALL&season;=ALL&sort;=&discipline;=ALL&position;=&place;=&Submit;=Search&limit;=100 Luokka:Kazakstanilaiset maastohiihtäjät Luokka:Vuonna 1986 syntyneet Luokka:Elävät henkilöt
Timofei Lapšin

Timofei Aleksejevitš Lapšin (; s. 3. helmikuuta 1988 Krasnojarsk) on alun perin venäläinen, vuodesta 2017 eteläkorealainen ampumahiihtäjä. Lapšin debytoi ampumahiihdon maailmancupissa joulukuussa 2011 Hochfilzenissä ollen takaa-ajossa 18 ja saavuttaen heti ensimmäiset maailmancupin pisteensä. Ensimmäisen palkintokorokepaikkansa hän saavutti vain muutamaa päivää myöhemmin ollen niin ikään Hochfilzenissä sprintin kolmas. Lapšinin paras sijoitus maailmancupin osakilpailussa on toinen sija Kontiolahden sprintistä vuodelta 2012. Oberhofin sprintissä hän oli kolmas kaudella 2014–2015. Lapšin on osallistunut kaksiin MM-kilpailuihin: 2012 ja 2015. Parhaimmillaan hän on ollut 14. normaalimatkalla Ruhpoldingissa 2012. Lapšinilla on myös yksi hopeinen nuorten MM-viestimitali vuodelta 2009. EM-kilpailuissa hän saavutti hopeaa viestissä 2011 ja pronssia takaa-ajossa 2013. Rulla-ampumahiihdon MM- kilpailuissa sai hopeaa takaa-ajossa 2010 Vuoden 2018 olympialaisissa hän edusti Etelä-Koreaa, jonka kansalainen hän on ollut vuodesta 2017. Parhaan sijoituksensa hän sai pikakilpailussa oltuaan kuudestoista. == Lähteet == * Luokka:Venäläiset ampumahiihtäjät Luokka:Eteläkorealaiset ampumahiihtäjät Luokka:Vuonna 1988 syntyneet Luokka:Elävät henkilöt